Money Expo ส่งท้ายปี สินเชื่อบ้าน 0% นาน 1 ปี
คุณเกศรา มัญชุศรี กรรมการผู้จัดการตลาดหลักทรัพย์ฯ เคยพูดไว้ว่า ลงทุนในตลาดหุ้นดีกว่าเล่นหวย ผู้เล่นหวยมีโอกาสถูกรางวัลที่ 1 แค่ 1 ในล้าน มีโอกาสถูกรางวัลอื่นแค่ 1% แต่การลงทุนในตลาดหุ้น หากขยันศึกษาหาข้อมูลและวิเคราะห์หุ้นได้ กำหนดกลยุทธ์การลงทุนเป็น และมีการลงทุนอย่างมีวินัยก็มีโอกาสสร้างผลตอบแทนจากการลงทุนในหุ้นได้ ทั้งกำไรจากการซื้อขายหุ้นและผลตอบแทนจากเงินปันผล,เหตุผลเหล่านี้ผมเชื่อว่า คนที่เคยลงทุนในตลาดหุ้นและตลาดทุนคงรู้ดี,จึงไม่แปลกใจที่ งานมหกรรมการเงินการลงทุนครบวงจร อย่าง งานมหกรรมการเงิน Money Expo ของวารสาร การเงินธนาคาร สามารถจัดงานในทุกภูมิภาคได้ถึงปีละ 7 ครั้ง และได้รับความสนใจจากผู้ลงทุนสิบกว่าล้านคนมานานถึง 17 ปีแล้ว จากข้อมูลของวารสาร การเงินธนาคาร ระบุว่า งานมหกรรมการเงิน Money Expo ในปี 2560 ที่จัดไปแล้ว 6 ครั้ง มีธุรกรรมการเงินเกิดขึ้นในงานรวมกว่า 174,500 ล้านบาท,เป็นยอดธุรกรรม 6 ครั้งในปี 2560 ยังไม่รวมยอดปลายปีที่กำลังจะมีขึ้น,วันที่ 30 พฤศจิกายน-3 ธันวาคมนี้ วารสาร การเงินธนาคาร จะไปจัดงาน มหกรรมการเงินส่งท้ายปี ครั้งที่ 1 Money Expo Year End 2017 เป็นครั้งที่ 7 ในปีนี้ ที่ ศูนย์นิทรรศการไบเทค บางนา โดยมี คุณวิสุทธิ์ ศรีสุพรรณ รัฐมนตรีช่วยว่าการกระทรวงการคลัง เป็นประธานเปิดงาน เพื่อให้ประชาชนใน กรุงเทพตะวันออกและปริมณฑล ตั้งแต่ ย่านสุขุมวิท ออกไปถึง สมุทรปราการ ฉะเชิงเทรา สามารถเข้าถึงบริการทางการเงินและการลงทุนได้อย่างทั่วถึง,กรุงเทพตะวันออก ถ้าวัดกันคร่าวๆที่ ถนนสุขุมวิทขาออก เป็นต้นไป ผ่าน พระโขนง บางนา สมุทรปราการ ไปจนถึง ฉะเชิงเทรา ที่เป็นจุดเริ่มต้นของ EEC ระเบียงเศรษฐกิจตะวันออก เคียงข้างไปกับ ถนนมอเตอร์เวย์ ถนนบางนา-ตราด ตัดด้วย ถนนวงแหวนรอบนอก สนามบินสุวรรณภูมิ ฯลฯ ซึ่งกำลังเป็นพื้นที่ที่เติบโตอย่างรวดเร็ว รถไฟฟ้าบีทีเอส ไปถึงสำโรงแล้ว ในอนาคตมี รถไฟฟ้าสีเหลือง เชื่อมบางนากับสนามบินสุวรรณภูมิอีก,ปัจจุบันมีศูนย์การค้าใหญ่ที่เปิดให้บริการหลายแห่ง เช่น ห้างเซ็นทรัล บางนา, เมกา บางนา, อิเกีย บางนา, ซีคอนสแควร์, พาราไดซ์ พาร์ค ในอนาคต ค่ายเดอะมอลล์ ไปสร้างห้างใหม่ที่สี่แยกบางนาอีกแห่ง เพื่อคนกรุงเทพตะวันออก,ไปดูโปรโมชั่นพิเศษในงาน มหกรรมการเงิน Money Expo ส่งท้ายปีที่ไบเทค กันเสียหน่อยนะครับ นอกจากได้ลงทุนเพื่อการออมในระยะยาวแล้ว ยังเป็นช่วงเวลาที่จะ ลงทุนเพื่อประหยัดภาษีเงินได้ ในสิ้นปีอีกด้วย เช่น การลงทุนในกองทุนรวม RMF/LTF สามารถนำเงินลงทุนไปลดหย่อนภาษีเงินได้สูงสุดถึง 500,000 บาท และ การลงทุนในประกันชีวิต ประกันสุขภาพ ก็สามารถนำเงินลงทุนไปหักลดหย่อนภาษีได้สูงสุดอีก 100,000 บาท รวมแล้วสามารถหักลดหย่อนได้สูงสุดถึง 600,000 บาท ถ้ามีรายได้สูงเพียงพอ จึงเป็นโอกาสทองของการลงทุนในช่วงสิ้นปีพอดี,ธ.ออมสิน สินเชื่อบ้าน ดอกเบี้ย 0% นาน 1 ปี สินเชื่อเอสเอ็มอี GSB SMEs บัญชีเดียวเปอร์เซ็นต์เดียว ดอกเบี้ย 0% กู้ได้สูงสุด 100 ล้านบาท เงินฝากเผื่อเรียกพิเศษผู้สูงวัย ดอกเบี้ยสูงสุด 3% ธ.กรุงศรีอยุธยา สินเชื่อบ้าน 0.5% นาน 6 เดือน ธ.กสิกรไทย สินเชื่อบุคคลดอกเบี้ยหมื่นละ 2.34 บาทต่อวัน เงินฝากทวีทรัพย์ ดอกเบี้ย 2.25%,ธ.ไทยพาณิชย์ สินเชื่อบ้าน ดอกเบี้ย 0.99% นาน 1 ปี ฟรีค่าจดจำนอง รีไฟแนนซ์บ้าน ดอกเบี้ย 0.99% นาน 1 ปี ฟรีค่าประเมินบ้าน สินเชื่อบ้านคือเงิน ดอกเบี้ย 0% นาน 3 เดือน กู้ได้ 10 ล้านบาท ธ.กรุงไทย สินเชื่อที่อยู่อาศัย ดอกเบี้ย 0.60% นาน 6 เดือน สินเชื่อเอสเอ็มอี ดอกเบี้ย 6% ปลอดเงินต้น 12 เดือน ฟรีค่าธรรมเนียม 4 ปี ธ.อาคารสงเคราะห์ สินเชื่อบ้าน ดอกเบี้ย 2.90% นาน 3 ปี ฟรีค่าธรรมเนียม ผ่อนนาน 40 ปี จาระไนไม่หมด ทั้งหมดนี้มีที่นี่ที่เดียว,ก็เก็บมาเล่าสู่กันฟังครับ การลงทุน เป็น สิ่งสำคัญ สำหรับทุกคน เพื่อสร้างความมั่นคงให้ชีวิตในอนาคต ที่จะต้องอยู่ไปอีกนาน.,ลม เปลี่ยนทิศ
 งานมหกรรมการเงินการลงทุนครบวงจร อย่าง งานมหกรรมการเงิน Money Expo ของวารสาร การเงินธนาคาร สามารถจัดงานในทุกภูมิภาคได้ถึงปีละ 7 ครั้ง และได้รับความสนใจจากผู้ลงทุนสิบกว่าล้านคนมานานถึง 17 ปี
Money Expo,มหกรรมการเงิน,มันนี่เอ็กซ์โป,หมายเหตุประเทศไทย,ลม เปลี่ยนทิศ